
RAPORT DE SPECIALITATE



     	Subsemnatul Breană Petre, șef Serviciu Patrimoniu Local și Monitorizare Servicii Publice din cadrul Primăriei orașului Boldești - Scăeni, analizând ,,Proiectul de hotărâre pentru aprobarea Studiului de oportunitate  privind concesionarea prin licitație publică  a unui teren situat pe strada Dealului’’ am constatat următoarele:
    -  Domnul Aldea Dănuț Constantin, în calitate de Director General al societății Rad Panorama Construct, prin adresa înregistrată cu nr. 16581/14.09.2023, își exprimă intenția de a concesiona un teren în suprafață de 12 000 mp.
   - potrivit evidențelor  noastre, pe strada Dealului T31 Parcela A1968, există un teren cu suprafața de 12 000 mp cu număr cadastral 21481, acestea  făcând parte din domeniul privat al Orașului Boldești - Scăeni conform HCL nr.26/12.02.2021cu modificările și completările ulterioare;
        - configurația terenului se regăsește în planșă, iar datele de identificare în Anexa la Proiectul de hotărâre;
 - conform avizului Administrației Naționale a Rezervelor de Stat și Probleme Speciale nr. 3403PS/ 15.11.2023, terenul ce face obiectul concesiunii nu se încadrează în infrastructura sistemului național de apărare;
 - după aprobarea Studiului de oportunitate va fi întocmit Caietul de sarcini şi  Documentația de atribuire a contractului de concesiune pentru acest teren.

       Față de cele menționate mai sus, consider că inițierea acestui Proiect de hotărâre este necesară și oportună.

